สอศ.เตรียมสอบคัดเลือกรอง ผอ.-ครูผู้ช่วยกรณีพิเศษ
นายณรงค์ แผ้วพลสง เลขาธิการคณะกรรมการการอาชีวศึกษา (กอศ.) กล่าวว่า เนื่องจากสถานการณ์โรคโควิด-19 ดีขึ้นตามลำดับ ประกอบกับคณะ รัฐมนตรี (ครม.) เห็นชอบให้เปิดภาคเรียนวันที่ 1 ก.ค.2563 ที่ประชุมคณะอนุกรรมการข้าราชการครูและบุคลากรทางการศึกษา (อ.ก.ค.ศ.) สำนักงานคณะกรรมการการอาชีวศึกษา (สอศ.) เมื่อเร็วๆ นี้ จึงมีมติเห็นชอบให้ดำเนินการสอบคัดเลือกรอง ผอ.สถานศึกษาที่รับสมัครไว้แล้ว โดยมีกำหนดให้ประเมินภาค ก สมรรถนะในการบริหารงานในหน้าที่ในช่วงปลายเดือน พ.ค.นี้ ประเมินภาค ข ความเหมาะสมในการปฏิบัติงานในหน้าที่ ช่วงต้นเดือน มิ.ย. และประเมินภาค ค สอบสัมภาษณ์ ในช่วงกลางเดือน มิ.ย. โดยคาดว่าในช่วงเวลาดังกล่าวสถานการณ์ต่างๆน่าจะคลี่คลายหมดแล้ว และน่าจะประกาศรายชื่อผู้ผ่านการคัดเลือกในเดือน ก.ค.นี้เลขาธิการ กอศ.กล่าวอีกว่า สำหรับการจัดสอบคัดเลือกครูผู้ช่วยกรณีพิเศษ ซึ่งเป็นการสอบภายในของ สอศ.นั้น ที่ประชุม อ.ก.ค.ศ. สอศ.เห็นว่า จะต้องดำเนินการควบคู่กันไปกับการคัดเลือกรอง ผอ.สถานศึกษา เพื่อให้ได้ครูผู้ช่วยมาบรรจุแต่งตั้งทันช่วงเปิดภาคเรียนในวันที่ 1 ก.ค.2563 เช่นกัน ซึ่งการรับสมัครสอบคัดเลือกครูผู้ช่วยกรณีพิเศษนี้จะเปิดรับสมัครผ่านระบบออนไลน์ ซึ่งจะไม่กระทบต่อ พ.ร.ก.ฉุกเฉินที่ยังประกาศใช้อยู่ และเมื่อได้จำนวนผู้สมัครสอบคัดเลือกเรียบร้อยแล้ว จึงค่อยวางแผนการสอบว่าจะดำเนินการอย่างไรให้เหมาะสมกับสถานการณ์ในช่วงนั้นๆ ทั้งนี้ คาดว่า สอศ.จะสามารถออกประกาศรับสมัครได้ในเร็วๆนี้ ส่วนการจัดสอบแข่งขันครูผู้ช่วยกลุ่มทั่วไป สอศ.ต้องรอหลักเกณฑ์กลาง ที่คณะกรรมการข้าราชการครูและบุคลากรทางการศึกษา (ก.ค.ศ.) จะเป็นผู้กำหนดออกมาก่อนผู้สื่อข่าวรายงานว่า สำหรับครูผู้ช่วยที่ สอศ.จะเปิดรับในปีการศึกษา 2563 นี้มีจำนวน 2431 อัตรา แบ่งเป็นกลุ่มทั่วไปรับสมัครเพื่อสอบแข่งขัน 20% หรือ 483 อัตรา ขณะที่กลุ่มกรณีพิเศษจะรับสมัคร 80% จำนวน 1948 อัตรา.
ให้ดำเนินการสอบคัดเลือกรอง ผอ.สถานศึกษาที่รับสมัครไว้แล้ว โดยมีกำหนดให้ประเมินภาค ก สมรรถนะในการบริหารงานในหน้าที่ในช่วงปลายเดือน พ.ค.นี้ 
ผอ.สถานศึกษา,ผู้อำนวยการสถานศึกษา,ครูผู้ช่วย,บรรจุครูผู้ช่วย,สอบครูผู้ช่วย,คณะกรรมการการอาชีวศึกษา,ข่าววันนี้,การศึกษา